**PROVEDBENI PLAN OTVARANJA OSNOVNE ŠKOLE VOĆIN**

**tijekom trajanja epidemije SARS-Cov-2**

**COVID-19**

Voćin, svibanj 2020.

PROVEDBENI PLAN OTVARANJA ŠKOLE

25. svibnja 2020. godine

Sadržaj

1. Uvod
2. Namjena
3. Temeljne odrednice
4. Ulazak i izlazak iz škole
5. Organizacija rada škole
6. Mjerenje temperature i praćenje simptoma kod zaposlenika
7. Učenici
8. **UVOD**

Ovaj Plan izrađen je sukladno Uputama za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1.-4. razreda te posebne razredne odjele i rad s djecom s teškoćama koji imaju pomoćnika u nastavi te Preporukama za organizaciju rada u razrednoj nastavi i uputa za vrednovanje i ocjenjivanje u mješovitom modelu nastave.

Izrazi koji se koriste u muškom rodu odnose se na osobe oba spola. Pod izrazom roditelj razumijeva se roditelj odnosno skrbnik djeteta.

1. **NAMJENA**

Provedbeni plan otvaranja škole odnosi se na Osnovnu školu Voćin, Trg Gospe Voćinske 2, Voćin, kao osnovnoškolsku ustanovu u kojoj će biti osiguran nastavak uobičajenog obrazovnog procesa za učenike od 1.do 4.razreda te posebne razredne odjele i rad s djecom s teškoćama u razvoju koja imaju pomoćnika u nastavi.

1. **TEMELJNE ODREDNICE**

**Fizičko udaljavanje od 1,5 m.**

Rad škole neophodno je organizirati na način da se osigura u što većoj mjeri socijalno distanciranje odnosno fizički razmak, te pojačana higijena prostora kao i osobna higijena. Fizički razmak od najmanje 1,5 metra u zatvorenom prostoru posebno provode zaposlenici u odnosu na druge zaposlenike, te se navedeni fizički razmak preporuča održavati kada je god moguće između zaposlenika i djece, s iznimkom njege djeteta koja se provodi u što kraćem vremenu. Smanjiti fizički kontakt (bliski kontakt) djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove. Sastanci, dogovori i edukacije zaposlenika odvijaju e-komunikacijom ili telefonom, kao i komunikacija između učitelja i roditelja.

**Organizacija prostora i rada s učenicima.**

Boravak u školi organizira se na sljedeći način:

* Svaka odgojno-obrazovna skupina (razredni odjel, nastavna grupa) boravi u jednoj prostoriji.
* Približno između 15 i 20 djece može biti u odgojno-obrazovnoj skupini
* Školske klupe i stolovi za jelo razmiču se tako da djeca sjede na što većoj udaljenosti u prostoriji (po mogućnosti razmak od približno 1,5 metra), ali opet tako da sva djeca budu uključena u odgojno-obrazovni proces.
* Prehranu je moguće organizirati u blagovaonici (uz naznaku da razmak među djecom treba biti najveći moguć s obzirom na broj djece i veličinu blagovaonice).
* Boravak u blagovaonici, sportskoj dvorani, knjižnici i drugim zajedničkim prostorijama organizira se po skupinama tako da ne dolazi do miješanja različitih razrednih odjela.
* Izbjegava se ulazak drugih osoba (primjerice zbog čišćenja, popravka ili donošenja hrane) u prostoriju sve dok djeca borave u njoj, kao i ulazak osoba koje nisu zaposlenici škole ili učenici u samo školsku zgradu.
* Izvannastavne aktivnosti ne održavaju se u školama.
* Prvi dan nastave u školi treba započeti uputama učenicima kako se ponašati, prati ruke, održavati fizički razmak i sl.
* U školi se izvode svi nastavni predmeti (obavezni, izborni i fakultativni)
* Ne preporučuje se izvođenje nastave Tjelesne i zdravstvene kulture na zatvorenom prostoru i ne preporučuju se intenzivne tjelesne aktivnosti koje uključuju fizičke kontakte. Dakle, broj sati nastave Tjelesne i zdravstvene kulture bit će smanjen, ali svakako treba s učenicima napraviti jednostavne vježbe razgibavanja u trajanju od pet minuta.
* Učenici u školi u prosjeku provedu 4 školska sata.
* Nije preporučljivo da roditelji ulaze u prostor škole pa se informacije i roditeljski sastanci mogu obaviti telefonskim putem ili video pozivom.
* Do daljnjeg su zabranjeni svi posjeti vrtićima i školama (primjerice kazališne predstave, izvannastavne aktivnosti i sl.)

1. **ULAZAK I IZLAZAK IZ ŠKOLE**

**Ograničen ulazak u školu.** Neophodno je osigurati protok/dolazak što manjeg broja osoba na ulazu u školu kao i u unutarnjim prostorijama škole.

**Pratnja učenika.** Nije potrebno da roditelj/skrbnik dovodi dijete u školu ili odvodi iz škole. Naime, sukladno odluci roditelja, učenici u školu dolaze sami, organiziranim prijevozom ili u pratnji roditelja, kao što bi dolazili da nema epidemije.

Ako roditelji/skrbnici odluče dovoditi i odvoditi djecu u školu, preporučuje se koliko je moguće da izbjegavaju ulaziti u školu. Ako je to ipak nužno, (npr. kod roditelja djece s teškoćama u razvoju) od ulaska u školu i izlaska iz nje svim se osobama savjetuje da drže međusobni razmak (1,5 metar).

**Ulazak u školu.** Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.

**Bolesni roditelji i djeca.** Roditelji ne smiju dovoditi niti odvoditi dijete iz škole, niti ulaziti u vanjske prostore škole (dvorište, vrt, igralište) i unutarnje prostorije škole ako roditelj i/ili dijete imaju povišenu tjelesnu temperaturu, respiratorne simptome poput kašlja, kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a pogotovo ako su u samoizolaciji jer tada ne smiju izlaziti iz kuće.

**Školska oprema.** Učenik dolazi i odlazi iz škole sa školskom torbom, te svoju opremu i pribor ne dijeli s drugim učenicima.

**Postupanje djece pri i po ulasku u školu.** Dijete ulazi tako da odlazi do učionice, ispred skida jaknu i obuva papuče , te pere ruke sapunom i vodom prije ulaska u učionicu.

Do daljnjeg su zabranjeni svi posjeti školama (npr. kazališne predstave, izvannastavne aktivnosti i sl.).

1. **ORGANIZACIJA RADA ŠKOLE**

**Nastava se organizira** za učenike od 1. do 4. razreda te posebne razredne odjele i rad s djecom s teškoćama koji imaju pomoćnika u nastavi . U školi se izvode svi nastavni predmeti (obavezni, izborni i fakultativni).Ne preporučuje se izvođenje nastave Tjelesne i zdravstvene kulture na zatvorenom prostoru i ne preporučuju se intenzivne tjelesne aktivnosti koje uključuju fizičke kontakte. Izvannastavne aktivnosti ne održavaju se u školama.

**Dostavu** robe i namirnica preuzimaju nadležni zaposlenici škole na vanjskim vratima, a ulaz je dozvoljen iznimno serviserima i ostalim službama za činim uslugama postoji neodgodiva potreba (što uključuje dosljednu provedbu protuepidemijskih mjera poput monitoringa vode za ljudsku potrošnju, zdravstvena ispravnost hrane i sl.) uz obveznu mjeru dezinfekciju ruku i po potrebi nošenja zaštitne maske i zamjenske obuće.

**Spremačica** prva ulazi u zgradu škole. Zadnja osoba koja izlazi iz škole je spremačica koja dezinficira sve korištene površine.

**Dezinficijensi.** Na ulazu u školu te na još nekoliko lako dostupnih mjesta u školi, neophodno je postaviti dozatore s dezinficijensom za dezinfekciju ruku djece i odraslih s uputom za korištenje.

**Higijena ruku.** Na dlanove i područje između prstiju potrebno je nanijeti sredstvo za dezinfekciju te protrljati dok se dobro ne osuši, sredstvo nije potrebno ispirati.

**Prostorije se prozračuju** najmanje dva puta dnevno u trajanju od najmanje 30 minuta prije dolaska i nakon odlaska učenika, odnosno ako vremenske prilike dopuštaju, prozor se ostavlja otvoren.

**Čišćenje prostora** provodi se u vrijeme kada su djeca u dvorištu ili nakon odlaska djece.

Dodirne točke kao što su:

* ručke na vratima,
* ručke na prozorima,
* radne površine,
* tipkovnice,
* konzole,
* slavine u toaletima i kuhinjama,
* tipke vodokotlića,
* daljinski upravljači,
* prekidači za struju,
* te druge dodirne površine koje koristi veći broj osoba neophodno je dezinficirati na početku i na kraju svake smjene, a najmanje dva puta dnevno.

Izbjegavati koristiti klimatizacijske i ventilacijske uređaje.

**Dezinfekcija mobitela i obuće, te zaštitna oprema.**

Svi zaposlenicima, a i ostalim osobama koje ulaze u prostor, osigurat će se dezinfekcija potplata, odmah po ulasku u školu, zaposlenici moraju dezinficirati vlastite mobitele.

Zaštitne maske za lice učitelji mogu koristiti opcionalno (ali nisu obvezne).

Nošenje rukavica nije preporučljivo, prednost se daje učestalom pranju i dezinficiranju ruku.

1. **MJERENJE TEMPERATURE I PRAĆENJE POJAVE SIMPTOMA KOD ZAPOSLENIKA**

**Dnevno mjerenje temperature.**  Svi zaposlenici imaju obvezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već javljaju telefonom ravnatelju i izabranom liječniku obiteljske medicine.

Pri dolasku na posao utvrđuje se imaju li respiratornih simptoma ili druge znakove zaraznih bolesti, a sve utvrđene vrijednosti (tjelesne temperature i drugih simptoma) unose se u **Evidencijsku knjigu.**

**Nije dozvoljeno raditi niti ulaziti u zgradu škole** s povećanom tjelesnom temperaturom, respiratornim simptomima i drugim simptomima zarazne bolesti.

U slučaju **sumnje na zarazu COVID-19,** sumnje na kontakt zaposlenika sa zaraženim ili oboljelim od COVID-19 ili drugog razloga za sumnju da se kod zaposlenika radi o zarazi COVID-19, kod povišene tjelesne temperature i/ili respiratornih simptoma (kašalj i teškoće disanja – kratak dah) zaposlenih je dužan odmah:

* **telefonom obavijestiti ravnatelja,**
* **telefonom obavijestiti izabranog liječnika obiteljske medicine radi dogovora o testiranju na SARS-CoV-2 te radi utvrđivanja potrebe za bolovanjem,**
* **udaljiti se s radnog mjesta odnosno ne dolaziti na posao.**

1. **UČENICI**

Učenici ne nose zaštitne maske.

**Mjerenje temperature** djetetu obvezno je svakoga dana prije dolaska učenika u školu, te u slučaju povišene tjelesne temperature učenik je obvezan ostati kod kuće, javiti se telefonom razredniku odnosno ravnatelju i izabranom liječniku obiteljske medicine.

Ako dijete razvije simptome COVID infekcije tijekom boravka u školi, učitelj odmah obavještava roditelje koji u najkraćem vremenu moraju doći po dijete.

Ukoliko dijete ima znakove drugih zaraznih bolesti također ne dolazi u školu.

**Fizička udaljenost i higijena.** Učenike treba poticati fizičku distancu od druge djece i odraslih, poticati da ne dodiruju usta, nos, oči i lice kao i da ne stavljaju ruke i predmete u usta, a sve primjereno razvojnoj dobi učenika.

Učenike treba poticati da redovito i pravilno peru ruke:

* prije ulaska u svoju učionicu,
* prije i nakon pripreme hrane,
* prije jela,
* nakon korištenja toaleta,
* nakon dolaska izvana,
* nakon čišćenja nosa,
* nakon kihanja i kašljanja,
* uvijek kada izgledaju prljavo.

**Za pranje ruku treba koristiti tekuću vodu i sapun.**

Nakon pranja ruku neophodno je koristiti papirnate ručnike za jednokratnu upotrebu koje nakon korištenja treba baciti u koš za otpad s poklopcem.

Učenike treba poticati da kada kašlju i kišu okrenu svoje lice od drugih osoba te prekriju usta i nos laktom ili papirnatom maramicom koju poslije treba baciti u koš za otpad s poklopcem te oprati ruke.

Ne treba dijeliti čaše, šalice, drugo posuđe i pribor za jelo s drugim osobama.

Poželjno je da svaki učenik postupa samo sa svojom odjećom, obućom, školskim priborom i knjigama, no ako to nije moguće, učitelj odnosno drugi učenik ili osoba, nakon dodirivanja navedenih predmeta treba dezinficirati ruke.

**Nastava na otvorenom.**  Za lijepog vremena preporučuje se nastava na otvorenom, kada god je moguće.

**Djeca s teškoćama**

Djecu kojoj je prethodno osigurana podrška PUN-a moguće je uključiti u školu uz podršku PUN-a. U onosu na druge učenike i odrasle osobe u školi PUN se pridržava svih pravila fizičke udaljenodti, dosljedno provodi pojačanu osobnu higijenu, potiče na pojačanu higijenu i fizički razmak sve učenike te pomaže u održavanju higijene prostora. U odnosu na dijete kojemu je osigurano pravo na PUN, PUN neće moći održavati distancu jer održavanjem distance on ne bi bio u mogućnosti izvršavati sve poslove, sukladno Pravilniku o pomoćnicima u nastavi i stručnim komunikacijskim posrednicima (NN102/2018,22/2020). Preporučuje se da PUN kod pomaganja učeniku nosi kiruršku masku, a kod pomaganja učeniku pri korištenju toaleta, ako je moguće, da koristi jednokratne rukavice.